Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Nädalavahetusel toimus taas surmav rünnak.
Palestiinlase pussitamisrünnakus hukkus Jeruusalemmas Briti turist.
Palestiinlased avaldasid meelt nii Läänekaldal kui Gazas,
et toetada sadade Iisraeli vanglais viibivate palestiinlaste näljastreiki,
kes nõuavad paremaid tingimusi.
Türgi president võitis referendumi,
mis andis talle ulatuslikud volitused.
Ülestõusmispüha ei möödunud intsidentideta.
Jeruusalemma vanalinna lähedal pussitas palestiinlane Briti turisti,
enne kui sündmuskohal viibinud Iisraeli julgeolekujõud ta vahistasid.
Jeruusalemma politsei reageeris terroristi noarünnakule,
mis toimus Jeruusalemma keskuses trammis.
23-aastane turist sai kriitiliselt viga, kui teda ülakehasse pussitati.
Politsei tormas sündmuskohale ja vahistas 57-aastase terroristi
Jeruusalemma Ras Al-amoudi araabiarajoonist.
Kahtlusalune võeti kinni ja viibib ülekuulamisel.
23-aastane naine viidi kriitiliste vigastustega haiglasse
ja kahjuks suri ta veidi aja eest saadud haavadesse.
Politsei kõrgendas julgeolekut, et ära hoida edasisi terrorirünnakuid.
Iisraeli sisejulgeolekuteenistus Shin Bet tuvastas terroristiks
57-aastase Jamil Tamimi,
kes on Ida-Jeruusalemmast pärit vaimuhaige palestiinlane,
kes mõisteti 2011. a süüdi oma tütre seksuaalses ahistamises.
Rünnaku ohver, 23-aastane Briti kodanik,
kes viibis Iisraelis tudengivahetuse korras ja õppis Heebrea Ülikoolis,
suri terroristi löödud mitmetesse noahaavadesse.
Saabusime noore naise juurde,
kes sõitis trammis Tzahali väljaku lähedal.
Meie saabudes oli ta kriitilises seisus, noahaavadega üle kogu kere.
Alustasime elustamiskatseid
ja toimetasime ta kriitilises seisus Har Hatsofimi haiglasse.
Palestiinlased avaldasid meelt nii Läänekaldal kui Gazas,
et toetada sadade Iisraeli vanglais viibivate palestiinlaste näljastreiki.
Mitmete nõudmiste seas on palestiina vangidel kaks peamist.
Esimene on suunatud Iisraelile,
kellelt nõutakse avalike telefonide paigaldamist
oma osakondade juurde.
Teine nõue on suunatud Punasele Ristile,
et tihendataks perekondlike visiitide arvu ühelt korralt kuus kahele.
Rahalistel põhjustel
alandas Punane Rist üheksa kuu eest nende visiitide arvu ühele.
Iisraeli väitel on vangide näljastreik,
kellest paljud on süüdimõistetud terroristid,
poliitiliselt motiveeritud kuulsa vangi Marwan Barghouti poolt.
Ta teenib viit eluaegset karistust iisraellaste tapmise eest
mitmes terrorirünnakus 2000.-2005. a vahel,
kuid teda nähakse võimaliku tulevase Palestiina presidendina.
Ta kasutavat streiki toetuse suurendamiseks rahva seas.
Vastuseks Barghouti näljastreigikutsele,
tulid sajad palestiinlased vangide toetuseks miitingutele.
Läänekaldal, Petlemmas muutusid protestid ruttu vägivaldseks,
kui meeleavaldajad loopisid kive piiripolitsei pihta,
kes reageerisid mässuohjevahenditega.
Keegi viga ei saanud.
Türgi president Erdogan võitis referendumi,
mis andis talle ulatuslikud täidesaatvad volitused.
Referendum kaotas peaministriameti ja koondab võimu presidendi kätte
alates 2019. a novembrist.
Opositsioon lubas vaidlustada tulemused,
mis näitasid nappi 51,4 % enamust ajaloolise käigu poolt.
Muudatused võivad jätta AKP parteid juhtiva Erdogani võimule
2029. aastani või kauemgi
ja teevad temast tähtsaima isiku Türgi ajaloos
pärast riigi rajajat Kemal Ataturki,
kes ehitas 1. MS järel Osmanite varemeist modernse riigi.
Tuhanded toetajad tervitasid presidenti pealinnas Ankaras
kus ta kuulutas võitu
Lääne ristisõdalaste ideoloogia ja nende sulaste üle Türgis,
mida ta püüab muuta islamistlikuks rahvusriigiks.
Marsime 2019. novembrisse
kiiremini ja tugevaimana.
Pean siiski ütlema, et meil on veel palju teha.
Oleme sellest kõik teadlikud.
Sest see oli võitlus kõigi vastu.
Ristisõdalaste ideoloogia vastu Läänes ja nende sulaste vastu,
kes meid siin ründasid.
Aga me ei andnud alla.
Seisame rahvana sirgelt.
Vastuseks referendumile tulid Istanbulis tänavaile
sajad hukkamõistvad protestijad, kes väitsid tulemusi võltsituiks.
Usun, et toimus rohkesti ebaharilikke ja illegaalseid intsidente.
Kuulsime palju uudiseid. Seisime sel päeval oma hääle eest.
Me ei aktsepteeri 'JAH' tulemust, kuna tulemus oli 'EI'.
Ma ei taha, et sekkutaks parlamenti.
Tahan parlamenti, mis oleks täielikult meie valitud.
Olen vastu ühe-mehe-võimule ja diktaatoritele.
Türgi analüütikud ütlesid TV7-le, et referendumi tulemused
näitasid sügavat lõhet keskklassi linlaste,
kes näevad oma tulevikku Euroopa põhivoolus,
ning vagade ja vaeste maaelanike vahel,
kes pooldavad Erdogani tugevat islamikätt.
Süüria konflikti teemal - Vene välisminister Lavrov
kohtus nädalavahetusel Iraani kolleegi Zarifiga,
et arutada olukorda sõjakeerises riigis.
Kohtumine Moskvas tahtis esitleda Venemaa ja Iraani ühist positsiooni
seoses USA rünnakuga Süüria armee vastu,
mida mõlemad riigid nimetasid illegaalseks.
Iraani välisminister kuulutas, et USA rünnak,
mis Washingtoni väitel tehti vastuseks keemiarünnakule,
milles süüdistati Assadi režiimi,
oli väga ohtlik tegevus, mida tuleb edaspidi takistada.
Keemiarelvade kasutamise ettekäändeks toomine
iseseisva ÜRO liikmesriigi suveräänsuse
ja territoriaalse terviklikkuse rikkumiseks
on väga ohtlik tegevus.
Antud juhul on vajalik rahvusvaheline juurdlus.
Khan Sheikhouni sarnased juhtumid tuleb tulevikus ära hoida.
Nii Moskva kui Teheran usuvad,
et USA kasutas väidetavat keemiarelvarünnakut
ettekäändena Süüria õhubaasi ründamiseks,
kust Assadi sõjalennukid Washingtoni väitel lähtusid.
Venemaa, Iraan ja Süüria valitsus on ühiselt nõudnud,
et ÜRO käivitaks juurdluse, mis tõestaks,
et keemiarelvad pärinesid mässuliste relvalaost.
Sellele on tuliselt vastu USA,
kes teatas tõenditest, et rünnaku taga oli Süüria režiim.
USA ametnike väitel lubas see president Trumpil
varem korduvalt kõlanud hoiatuse ellu viia.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri